МИНИСТЕРСТВО НА ОБРАЗОВАНИЕТО И НАУКАТА

ОУ „Христо Смирненски” с.Ореховица, общ. Д. Митрополия, област Плевен

= = = = = = = = = = = = = = = = = = = = = = = = = = = = = = = = =

5859 с.Ореховица, пл. „Възраждане” № 1, тел.0879596804,

е-mail: [ou\_orehovitsa@abv.bg](mailto:ou_orehovitsa@abv.bg)

УТВЪРЖДАВАМ:

Директор:\_\_\_\_\_\_\_\_\_\_\_\_

/Здравко Пенев/

## Стратегия за развитие на училището за следващите четири години и план за действие и финансиране

**НА**

**Основно училище „Христо Смирненски“ с. Ореховица**

**За периода от 2021/2022 учебна година до 2024/2025 учебна година**

**І. ВЪВЕДЕНИЕ**

Настоящата стратегия е изготвена и съобразена със Стратегическата рамка за развитие на образованието, обучението и ученето в Република България (2021 – 2030).

**ІI. АКТУАЛНО СЪСТОЯНИЕ**

ОУ „Христо Смирненски“ е средищно училище от 2008 година. В него се обучават ученици от 3 населени места- с. Ореховица, с. Брегаре и с. Гостиля.

Сградата е построена през1934 г., но образователно дело в селото е имало още от 1874 г., когато започва своята дейност първият учител Петър Христов.

В момента училището разполага с 10 класни стаи, 3 кабинета, училищна столова, лекарски кабинет, библиотека, компютърен кабинет. Обучават се ученици от 1 до 7 клас- по 1 паралелка.

|  |  |  |
| --- | --- | --- |
| **Учебна година** | **Брой ученици** | **Брой паралелки** |
| 2018/2019 | 86 | 7 |
| 2019/2020 | 83 | 7 |
| 2020/2021 | 77 | 7 |

За учебната 2021/2022 година състоянието на персонала е следното:

|  |  |  |  |  |
| --- | --- | --- | --- | --- |
| **Учебна година** | **Непедагогически персонал** | **Педагогически персонал** | **Образователно- квалификационна степен на педагог. персонал** | **ПКС и научна степен** |
| 2021/2022 | 5 | 13 | 5 магистри, 8 бакалаври | 8 с ПКС |

**ІІІ. ПРЕДИЗВИКАТЕЛСТВА**

Динамиката на обществения живот в XXI век, интензивността на темповете и нееднородността на процесите на развитие във всички обществени сфери поставят образованието, обучението и ученето пред множество от предизвикателства. За справянето с тези предизвикателства е необходимо всеки български гражданин да бъде образован, знаещ и можещ човек с перспектива за лично и обществено благополучие. Комплексът от умения, необходими за живот в XXI век непрекъснато се разширява и динамично се променя. Все по-осезаема става нуждата от социална и емоционална интелигентност. През следващите години базовата и функционалната грамотност в областта на четенето, математиката, природните науки и технологии и дигиталните умения трябва да се доразвиват. Заедно с това ще се налага акцент върху свързващите умения като критично мислене, изказване на информирано мнение, инициативност, насоченост към решаване на проблеми и умения за работа в екип. Ще нараства търсенето на качества на личността като етично поведение, любознателност, адаптивност, лидерство, социална отговорност и приемане на различията.

Ако искаме сегашните и бъдещите ученици да се справят уверено с най-големите предизвикателства в света, е необходима промяна в начина на преподаване и усвояване на знанията и уменията при формиране на ценности и нагласи. За целта се налага преход от преподаване, запаметяване и възпроизвеждане на информация към използване на интерактивни методи, активно взаимодействие между участниците в образователния процес, персонализация на учебното съдържание и ориентация към резултати. Това са задачи за учителя на XXI век. Все по-ясно се очертава необходимостта учителите да са креативни, иновативни и вдъхновяващи.

**ІV. АНАЛИЗ НА ВЪТРЕШНИТЕ (СИЛНИ И СЛАБИ СТРАНИ) И ВЪНШНИТЕ (ВЪЗМОЖНОСТИ И ЗАПЛАХИ) ЗА СРЕДАТА ФАКТОРИ (SWOT)**

| **СИЛНИ СТРАНИ** | **СЛАБИ СТРАНИ** |
| --- | --- |
| - Квалифициран педагогически персонал.  - Успешна реализация на план- приема на ученици.  - Стремеж към поддържане на относително постоянен брой ученици в последните години въпреки демографския проблем, което осигурява относителна финансова стабилност на училището в условията на делегиран бюджет.  - Мотивиран педагогически колектив въпреки трудностите в работата с деца билингви  - Учениците се обучават по училищни учебни планове, отговарящи на интересите на учениците.  - Успеваемост на учениците на външно оценяване въпреки относително големия брой деца, на които майчиният език не е български.  - Резултати от обучението, свързани с придобиването на ключовите компетентности.  - Въведено обучение за придобиване на дигитални умения и предоставен достъп в училището до безплатен интернет и дигитални ресурси.  - Създадени условия за развитие на креативност, творчество и иновации;  - Създадени условия за приобщаващо образование;  - Съвместна работа по проекти на учители и ученици.  - Привлекателна учебна среда – сравнително добре оборудвани класни стаи. | - Ниско ниво на познавателни и социалноемоционални умения, необходими за училищно обучение у деца, за които българският език не е майчин  - Понижаване на нивото на подготовка на учениците поради факта, че голям брой от тях са от малцинствени групи.  - Неопазване на училищното имущество и по- конкретно на класните стаи.  - Недостатъчно добре оборудвани специализирани кабинети.  - Липса на добри условия за извънкласни дейности.  - Липса на съвременна спортна база.  - Незаинтересованост на немалка част от родителите, формални и неизчерпателни практики на комуникация. |
| **ВЪЗМОЖНОСТИ** | **ЗАПЛАХИ** |
| - Предоставяне на качествено образование.  - Включване на учителите в различни форми на квалификация.  - Засилени мерки за контрол на отсъствията и успеха на учениците.  - Обновяване на сградния фонд – чрез цялостен външен и вътрешен ремонт и допълнително оборудване на класните стаи.  - Обновяване и възстановяване на дейността на Училищното настоятелство. - Изграждане на ефективно ученическо самоуправление.  - Провеждане на индивидуални консултации с класните ръководители на ученици и родители.  - Утвърждаване на традиции и символи на училището- връщане към корените му.  - Фокусиране на обучението към формиране и развитие на умения за живот и работа през XXI век.  - Засилване ролята на училището за възпитание в ценности и превръщането им в ценностно-ориентирано поведение.  - Формиране и развиване на ефективни училищни общности с акцент върху системната работа с родителите. | - Недостиг на финансиране.  - Намаляване броя на учениците.  - Намаляване на мотивацията за учене у учениците.  -Недостатъчно познаване на нормативната уредба от страна на част от педагогическия персонал.  -Влошено цялостно състояние на сградата на училището.  - Предаване на неграмотността и на неравностойното социалноикономическо положение между поколенията и отрицателните им въздействия върху ефективността на включването в образование. |

**V. ВИЗИЯ И ПРИОРИТЕТНИ ОБЛАСТИ**

**1. ВИЗИЯ:**

За периода 2021- 2025 година учениците, които завършват в училището да са грамотни, иновативни, мотивирани да надграждат своите компетентности чрез учене през целия живот.

* Училището ще запази своя облик и ще продължава да възражда традициите, позабравени през последните години. То ще се развива като училище с два етапа на основна образователна степен:

- начален етап: 1. – 4. клас;

- прогимназиален етап: 5. – 7. клас.

* Постигането на качествен образователен процес ще бъде реализирано с помощта на висококвалифицирани педагози, които имат съвременно мислене и могат успешно да приложат стандартите на ЗПУО и ДОС.
* С автономията, която ни позволява ЗПУО, ние ще разработим съвременни програми за избираеми учебни часове за придобиване на компетентности в съответствие с потребностите и интересите на учениците.
* Ще приложим при необходимост различните форми на обучение, заложени в ЗПУО, и най- вече дневна и самостоятелна, с цел да отговорим на потребностите и да дадем достъп до образование, както и за да предотвратим преждевременно отпадане и ранно напускане на училище.
* Ще продължим да изграждаме и модернизираме учебната и материално- техническата база за постигане на заложените в нашата мисия приоритети.
* С цел да отговорим на изискванията за създаване на приобщаващо и подкрепящо образование, с помощта на община Долна Митрополия, ЦОП и РЦПППО ще осигурим екип от специалисти: психолог, ресурсен учител, логопед, екип, който ще направи оценка и ще осъществи допълнителна подкрепа на деца и ученици, имащи необходимост от приобщаване и социализация.
* Ще изработим и ще се ръководим от Етичен кодекс на училищната общност, в създаването на който участват ПС, Общественият съвет и ученическото самоуправление.
* Ще продължим да осъществяваме целодневна организация на учебния процес като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси.
* В следващия **4-годишен** период ще продължим да изграждаме навици за здравословен начин на живот, като запазим целодневната лекарска грижа, както и традиционните форми на предходните проекти: „Училищен плод“, „Училищно мляко“, ПРОЕКТ BG05M2OP001-2.011-0001 „ПОДКРЕПА ЗА УСПЕХ“, „Образование за утрешния ден“, както и ще се включим в нови такива.
* Ще продължим със сутрешната спортна гимнастика в рамките на 10 минути за успешен старт на предстоящия учебен ден.
* Ще продължим да обогатяваме книжния фонд на нашата библиотека.
* За да възпитаваме и изграждаме дух на патриотизъм и родолюбие, ще задълбочим и разширим инициативите, свързани с миналото и фолклорните традиции на училището и селото, на нашия роден край и на родината ни.

**2. ПРИОРИТЕТНИ ОБЛАСТИ:**

В резултат на SWOT-анализа на Стратегическата рамка за развитие на образованието, обучението и ученето в Република България (2021 – 2030) са определени 9 приоритетни области за развитието на образованието и обучението до 2030 година.

2.1. Ранно детско развитие

2.2. Компетентности и таланти

2.3. Мотивирани и креативни учители

2.4. Сплотени училищни общности и системна работа с родителите

2.5. Ефективно включване, трайно приобщаване и образователна интеграция

2.6. Образователни иновации, дигитална трансформация и устойчиво развитие

2.7. Реализация в професиите на настоящето и бъдещето

2.8. Учене през целия живот

2.9. Ефикасно управление и участие в мрежи

**ПРИОРИТЕТНА ОБЛАСТ 1 РАННО ДЕТСКО РАЗВИТИЕ- несъотносима към нашето училище.**

**ПРИОРИТЕТНА ОБЛАСТ 2 КОМПЕТЕНТНОСТИ И ТАЛАНТИ**

Акцентът при обучението ще бъде изместен от възпроизвеждане на готови знания към развитие на съвременни умения и практическа приложимост на изучаваното учебно съдържание, както и върху социалната и емоционалната интелигентност на децата и учениците.

**Цели и групи мерки/дейности:**

*Цел 2.1. Обучение, ориентирано към формиране и развитие на ключовите компетентности и на умения за живот и работа през XXI век*

* Поставяне на акцент върху изграждането на социални умения и емоционална интелигентност от ранна детска възраст;
* Актуализиране на учебните програми с извеждане на компетентностно ориентирани, реалистични, ясни и разбираеми резултати от обучението на учениците въз основа на данни, измерване и анализи;
* Създаване на условия и подкрепа за изграждане на цялостни училищни визии и стратегии за интегриране на учебното съдържание с фокус върху ключовите компетентности;
* Смяна на фокуса на обучението от преподаване на знания към овладяване на ключови компетентности и развитие на способности да се решават проблеми;
* Акцентиране върху формиране на научна, финансова, дигитална медийна грамотност и дух на предприемчивост и иновации;
* Инвестиране в изучаването на чуждите езици и придобиването на дигитални и комуникативни умения;
* Развитие на ключови компетентности и умения за живот през XXI век чрез средствата и формите на различните изкуства, науки, технологиите и спорта;
* Използване на разбираеми, атрактивни и съвременни средства за постигане на очакваните резултати от обучението - учебници, учебни помагала, достъп до електронно четими учебници, електронни ресурси, подпомагащи придобиването на необходимите компетентности и стимулиращи развитието на личностни, социални и граждански умения и на емоционална интелигентност;
* Ориентиране на оценяването към ключовите компетентности с акцент върху функционалната грамотност в областта на четенето, математиката, природните науки, както и към междукултурни компетентности, умения за решаване на проблеми в екип;
* Формиране на умения при учениците да използват придобитите компетентности при изпълнение на ежедневни задачи, за справяне в сложни и непознати житейски ситуации в променяща се околна среда;
* Придобиване на интегрален микс от компетентности чрез свързване на знанията и уменията от различни области за прилагане на наученото в практически ситуации, поощряване на ученето чрез преживяване и решаване на реални проблеми;
* Създаване на условия и подкрепа на екипната работа на учителите за интегриране на учебното съдържание, за ефективно осъществяване на междупредметни връзки и за работа върху усвояване на свързващите компетентности у учениците;
* Интегриране на дигиталната и медийната грамотност в обучението по всички учебни предмети;
* Системно взаимодействие с родителите за формиране и развитие у децата/учениците на ключовите компетентности и на умения за живот и работа през XXI век.

*Цел 2.2. Възпитание в ценности*

* Насърчаване на ценностно-ориентирано поведение и създаване на атмосфера в класната стая, благоприятстваща формиране на социални и граждански компетентности;
* Реализиране на инициативи за съхраняване и утвърждаване на българската национална идентичност и популяризиране на българския език, традиции и култура;
* Възпитание, насочено към изграждане у учениците на стремеж за изказване на информирано мнение, за проява на взаимно уважение, разбирателство и сътрудничество; възпитание в доброта;
* Обучение, насочено към приобщаване към европейските и общочовешките ценности;
* Развитие на умения за справяне с прояви на радикализация и екстремизъм, водещи до разделение, дискриминация, разпространение на фалшиви новини и омраза в обществото;
* Развитие на умения за разпознаване и превенция на трафик на хора; на зависимости към наркотични вещества и др.;
* Изграждане на умения за критично мислене и разбиране за света, културата, религиите, историята, медиите, икономиката, околната среда, устойчивостта;
* Развитие на ценностно-ориентирано поведение за зачитане на човешкото достойнство, свободата, демокрацията, равенството, правовата държава и правата на човека, с акцент върху. правата на детето и детското участие;
* Формиране на компетентности за междукултурен диалог и изява на активна гражданска позиция; осигуряване на детското и младежко участие;
* Формиране на толерантност и уважение към етническата, националната, културната, езиковата и религиозната идентичност на всеки ученик;
* Системно взаимодействие с родителите за формиране на ценности у учениците.

*Цел 2.3. Развитие на способностите и талантите*

* Разширяване на спектъра от занимания по интереси, насочени към развитието на личностни и междуличностни умения;
* Разширяване на обхвата на участниците в заниманията по интереси, чрез провеждане на различни форми на изяви на училищно и междуучилищно, общинско ниво и др.
* Задълбочаване на сътрудничеството между училищата и центровете за подкрепа за личностното развитие (ЦПЛР) за изпълнение на дейности по интереси между институциите от системата на образованието;
* Разнообразяване на формите и възможностите за развитие на талантите на децата и учениците с изявени интереси в областта на науките, изкуствата, технологиите и спорта.
* Подкрепа за участие в изяви, конкурси, олимпиади и състезания на местно, регионално, национално и международно ниво в областта на науките, технологиите, изкуствата и спорта;
* Предоставяне на материални и морални стимули за децата и учениците с изявени интереси в определена област на науката, технологиите, изкуствата, културата и спорта;
* Привличане на социални партньори и неправителствени организации в подкрепа на заниманията по интереси и извънучилищните дейности;
* Системно взаимодействие с родителите за развитие на способностите и талантите на учениците.

**ПРИОРИТЕТНА ОБЛАСТ 3 МОТИВИРАНИ И КРЕАТИВНИ УЧИТЕЛИ**

Качественото образование изисква да бъде реализиран в пълнота моделът на преподаване и учене, основан на компетентностния подход.

***Цели и групи мерки/дейности:***

*Цел 3.1. Повишаване на привлекателността и престижа на учителската професия и обезпечаване на системата на образованието в дългосрочен план с учители във всички образователни институции и по всички дисциплини*

* Подкрепа на новопостъпващи педагогически специалисти в институциите от системата на предучилищното и училищното образование;
* Привличане и включване в помощ на образователния процес на представители на бизнеса, висши училища, научни организации и други специалисти;

*Цел 3.2. Развитие на компетентностите в съответствие с променящата се роля на учителя*

* Насърчаване на обучението и ангажираността на педагогическите специалисти през целия живот за продължаващо професионално развитие;
* Разширяване на възможностите за квалификацията на педагогически специалисти без откъсване от работа;
* Прилагане на компетентностния подход и на ценностно-ориентиран подход в образователния процес;
* Развитие на дигиталните компетентности на педагогическите специалисти за прилагане на новите технологии, за облачни ИКТ услуги, за иновативни дигитални методи за преподаване, за интегриране на дигиталната медийна грамотност в обучението по всички учебни предмети и др.;
* Създаване на условия за изграждане на мрежи от училищни екипи, включващи педагогически и непедагогически специалисти и създаване на професионални общности за споделяне на добри практики;
* Развиване на компетентностите на педагогическите специалисти за работа с даровити/талантливи ученици, с ученици със специални образователни потребности и в мултикултурна среда;
* Развиване на компетентностите на педагогическите специалисти за ефективно взаимодействие с родителите и другите заинтересовани страни;

**ПРИОРИТЕТНА ОБЛАСТ 4 СПЛОТЕНИ УЧИЛИЩНИ ОБЩНОСТИ И СИСТЕМНА РАБОТА С РОДИТЕЛИТЕ**

Пътят към по-привлекателно и по-качествено образование минава през ефективните училищни общности, обединени от общосподелена система от образователни ценности. Ще се прилагат политики за създаване и задълбочаване на връзките и взаимодействието в училищната общност между всички участници в образователния процес (деца и ученици, учители и други специалисти и родители), с местните власти и местната общност, както и с институции и граждански организации, имащи отношение към образователното и личностно развитие на учениците.

**Цели и групи мерки/дейности:**

*Цел 4.1.: Създаване и развиване на ефективни училищни общности*

* Прилагане на система от мерки/правила за ефективно функциониране на училищната общност, свързани със социалната ангажираност и отговорностите на всички членове на общността, с акцент върху семейството;
* Прилагане на училищни политики за създаване на позитивен организационен климат, ефективна комуникация и позитивни отношения между всички участници в процеса на образование и заинтересованите страни, включително за управление на конфликти, за преодоляване на стереотипи, предразсъдъци и дискриминационни нагласи;
* Насърчаване участието на училищните общности в планиране и реализиране на училищни събития - конкурси, празници, тържества, спортни събития и др.;
* Прилагане на програми за взаимодействие на училищната общност с различни заинтересовани групи, които да подпомагат включването на децата в образование, трайното им приобщаване и повишаването на образователните им резултати;
* Организиране на училищното пространство и инфраструктура с оглед превръщане на училището в център на общността и място за диалог (дружелюбна училищна среда).

*Цел 4.2.: Обединяване на ресурсите на семейството и училището за пълноценното развитие на ученика*

* Прилагане на подходящи форми за взаимодействие с родителите, насочени към осъзнаване и осъществяване на техните отговорности за възпитанието, развитието, образованието и отглеждането на децата, както и за сътрудничество с училището (обучения, семинари, кръгли маси и др.);
* Проучване становището на родителите по значими за училищния живот теми (допитвания, анкети, формуляри за обратна връзка и др.) и създаване на условия за диалог, доверие и равнопоставеност при вземането на решенията за образованието и развитието на децата и учениците;
* Координиране взаимодействието на семействата с външни институции и организации, оказващи социална, образователна и личностна подкрепа за учениците;
* Създаване на условия за взаимодействие между родителите и насърчаване на партньорството между тях за активно участие в училищния живот (на ниво клас, училище, извънучилищно ниво; общности на настоящи и бивши родители и ученици и др., които работят съвместно в интерес на училището и др.);
* Насърчаване на родителите да участват чрез избраните от тях представители в обществените съвети и училищните настоятелства.

**ПРИОРИТЕТНА ОБЛАСТ 5 ЕФЕКТИВНО ВКЛЮЧВАНЕ, ТРАЙНО ПРИОБЩАВАНЕ И ОБРАЗОВАТЕЛНА ИНТЕГРАЦИЯ**

Ще продължи осигуряването на ранен и равен достъп до образование, превенция на отпадането и реинтеграция в образователната система. Приоритетно ще се изпълняват мерки, насочени към гарантиране на устойчивост на процеса на образователна интеграция, намаляване на неравенствата, насърчаване на социалното включване, мотивация на деца и родители за образование, системна работа с родителите за привличането им като пълноценни участници в образователния процес. Ще бъдат изпълнявани мерки за разширяване на възможностите за ефективно приобщаване на ученици със специални образователни потребности и от уязвими групи.

**Цели и групи мерки/дейности:**

*Цел 5.1. Преодоляване на регионалните, социално-икономическите и други бариери за достъп до образование*

* Предоставяне на учебници и учебни комплекти и достъп до образователни ресурси, осигуряване на целодневна организация на учебния ден, съгласно действащите нормативни разпоредби;
* Осигуряване на безплатен, безопасен и екологичен транспорт на учениците до училището;
* Училищни партньорства между училища с различен профил .

*Цел 5.2. Взаимодействие с деца и родители за създаване на положително отношение към образованието*

* Разработване и прилагане на модели на взаимодействие ученик – родители – учители – медиатор за превенция на отпадането от образователната система;
* Организиране на общи дейности по интереси, честване на празници, благотворителни акции и други събития за създаване на положително отношение към образованието;
* Съвместна работа между родители и учители за адаптиране на децата към образователната система и създаване и развиване на мотивация за учене;
* Подкрепа на Механизма за съвместна работа на институциите по обхващане и включване в образователната система в риск от отпадане;

*Цел 5.3. Подкрепа на развитието на специалистите в системата на предучилищното и училищното образование*

* Повишаване компетентностите на учителите, образователните медиатори за успешно включване и пълноценно участие на учениците в образователния процес;
* Повишаване на компетентностите на учителите за работа в мултикултурна образователна среда;

*Цел 5.4. Прилагане на индивидуален подход към потребностите на всяко дете и на всеки ученик*

* Прилагане на приобщаващи грижи и на модели за адаптация и плавен преход на детето/ученика към условията в детската градина и в училището, както и на прехода между отделните етапи и степени;
* Подкрепа на учителите за прилагане на индивидуален подход и за персонализиранe на обучението за всяко ученик съобразно индивидуалните му потребности, напредъка и възможностите за разгръщане на пълния му потенциал;
* Споделяне на добри практики при прилагането на индивидуален подход при обучението на учениците.

*Цел 5.5. Подкрепа за пълноценно участие в образователния процес на деца и ученици със специални образователни потребности*

* Функционално оценяване на образователните потребности на децата/учениците със специални образователни потребности и хронични заболявания;
* Разработване и прилагане на програми за познавателно и езиково развитие, за индивидуална и групова работа при установени езикови и/или емоционално поведенчески затруднения;
* Осигуряване на необходимата техника за провеждане на учебния процес на учениците със специални образователни потребности;
* Използване на адаптирани отворени образователни ресурси за деца/ученици със специални образователни потребности.

*Цел 5.6. Образователна интеграция на деца и ученици от уязвими групи, включително роми, на търсещи или получили международна закрила и мигранти;*

* Формиране на подкрепяща среда, допълнителна работа с учениците и с родителите, насърчаване участието на родителите в образователния процес в мултикултурна среда;
* Прилагане на политики за толерантност и уважение към културните различия и ефективно междукултурно взаимодействие, за преодоляване на негативни обществени нагласи, основани на етнически произход и културна идентичност;

*Цел 5.7. Подкрепа за пълноценно участие в образователния процес на деца и ученици с изявени дарби*

* Взаимодействие между училищата и центровете за подкрепа за личностно развитие за ранно откриване на талантите и способностите на всяко дете и ученик и насърчаване на развитието и реализацията им чрез училищните екипи за подкрепа;
* Достъп до спортна и културна инфраструктура и обучение;
* Осигуряване на морална и материална подкрепа за деца с изявени дарби за високи постижения в областта на науките, технологиите, изкуствата и спорта.

*Цел 5.8. Превенция и намаляване на агресията и тормоза и недопускане на дискриминация в образователните институции*

* Включване на ученици в риск в групи за повишаване на социалните умения за общуване и решаване на конфликти по ненасилствен начин;
* Оказване на психологическа и педагогическа подкрепа за учениците и родителите;
* Квалификация на педагогическите специалисти за управление на конфликти, справяне с агресията, дискриминацията и насилието;
* Изпълнение на инициативи за повишаване на толерантността, за намаляване на агресията и кибертормоза;
* Споделяне на успешни училищни политики за превенция и намаляване на агресията и тормоза и недопускане на дискриминация;
* Формиране на компетентности за междукултурен диалог, провеждане на кампании за толерантност и намаляване на агресията на учениците;
* Прилагане на модели на взаимодействие ученик – родители – учители/психолози за превенция и намаляване на агресията и тормоза в училище.

*Цел 5.9. Разширяване на възпитателната функция на образователните институции*

* Изпълнение на програмата за възпитателна работа;
* Споделяне на добри практики и иновации във възпитателната дейност на образователните институции;
* Формиране на нагласи за приемане на различията между децата и учениците, основани на раса, народност, етническа принадлежност, произход, религия;
* Подкрепа на дейността на ученическите съвети и ученическото самоуправление в училищата;
* Засилване на диалога и взаимодействието с родителите и включването им в дейностите на училището.

**ПРИОРИТЕТНА ОБЛАСТ 6 ОБРАЗОВАТЕЛНИ ИНОВАЦИИ, ДИГИТАЛНА ТРАНСФОРМАЦИЯ И УСТОЙЧИВО РАЗВИТИЕ**

Иновациите в образованието целят промяна на културата на преподаване и създаване на по-привлекателна среда за учене, както и повишаване ефективността на образователния процес. Те стимулират креативното мислене и творчеството в процеса на обучение.

Дигиталните умения и компетенции са приоритет за целия образователен спектър. Достъпът до ИКТ за децата от XXI век е неразделна част от достъпа до образование.

Образованието за устойчиво развитие е тясно свързано с международните дискусии за устойчиво развитие, с програмата на ООН и Целите за устойчиво развитие (ЦУР) до 2030 година.

**Цели и групи мерки/дейности:**

*Цел 6.1. Насърчаване и развитие на култура за иновации*

* Въвеждане на образователни иновации в организацията, управлението, образователното съдържание, методите на преподаване и образователната среда;
* Създаване на педагогическа общност и активизиране на участието и екипната работа на педагогическите специалисти при вземане на решения, предлагане и реализиране на иновации;
* Текущ обмен на данни и опит между педагогическите специалисти, свързани с постиженията на учениците, чрез използване на отворени образователни ресурси;
* Прилагане на подкрепящи политики за иновации и стимулиране на личното творчество на участниците в образователния процес;
* Подобряване и активизиране на участието на родителската общност чрез приобщаващи иновативни дейности;
* Мотивиране за учене чрез проектно-базирано обучение както в присъствена форма, така и в обучение в електронна среда на базата на интегрирано знание, критично мислене и самооценка;

*Цел 6.2. Иновации в образователния процес*

* Създаване на условия за обучение на учениците в малки групи или индивидуално в различни режими на работа във училищата и извън тях;
* Разширяване на възможностите за интегрирано знание чрез проектно-базирано обучение, развитие на езиковите и комуникативните умения;
* Развитие на умения за работа в различни социокултурни среди и области на живота;
* Прилагане на хибридна форма на обучение (присъствено и дистанционно) чрез използване на отворени образователни ресурси и прилагане на иновативни методи на преподаване;
* Сътрудничество за мултиплициране на ефективни иновации между иновативни образователни институции, между иновативни и неиновативни училища;
* Създаване и развитие на партньорства с други образователни институции и родители за споделяне на иновативни практики;

*Цел 6.3. Иновации в образователната среда*

* Разширяване на достъпа до модерни IT технологии с оглед провеждане и участие в иновации от разстояние, бърз и качествен достъп до информация и приобщаване на други участници в иновационните процеси;
* Разширяване на образователната среда извън училището с оглед прилагане на иновации в удобни и достъпни пространства, включително „зелени класни стаи“ в обсега на училището и сред природата.

*Цел 6.4. Развитие на образованието в дигитална среда и чрез дигитални ресурси*

* Балансирано използване на дигиталните образователни решения и на традиционното учене съобразно възрастта на децата;
* Развиване на уменията на педагогическите специалисти за преподаване в онлайн среда и за разработка и използване на дигитално учебно съдържание;
* Формиране на компетентности у учениците и педагогическите специалисти за създаване, редактиране, обогатяване и актуализиране на дигитално съдържание;
* Формиране на умения за безопасно използване на интернет, за разпознаване на рискове, заплахи, фалшивите новини и др.;
* Ефективен и постоянен контрол от страна на педагогическите специалисти за спазване на правилата за работа в мрежата на ученици в училище;
* Споделяне, интегриране и използване на вече съществуващи и доказали ефективността си безплатни дигитални образователни ресурси за ученици и учители;

*Цел 6.5. Образование за устойчиво развитие*

* Осъществяване на специализирани обучения на учители за ефективно педагогическо взаимодействие в съответствие с принципите за устойчиво развитие;
* Въвеждане на дейности по опознаване на природата в неурбанизирана среда;
* Разширяване на дейностите, свързани с повишаване на двигателната активност и здравословното хранене;
* Изграждане на партньорство и съвместни политики на всички нива (национално, регионално, локално и институционално) за постигане на целите за устойчивото развитие;
* Изграждане на екологична култура и навици за разделно събиране на отпадъци;
* Обучение, ориентирано към формиране на знания и умения за живот с фокус към здравното образование, здравословното хранене, първа долекарска помощ, безопасно движение по пътищата, обучение по различни видове спорт и други с активното участие на родителите;

*Цел 6.6. Модернизиране на образователната инфраструктура към устойчиво развитие*

* Ремонт на образователната институция и създаване на условия за спорт, занимания по интереси, дискусии по различни теми и др. в тях;
* Реконструиране на съществуващи открити/закрити спортни площадки и площадки за игри;
* Оптимизиране и естетизиране на вътрешното пространство в училището и осигуряване на безопасен достъп на всеки ученик до образование;

**ПРИОРИТЕТНА ОБЛАСТ 7 РЕАЛИЗАЦИЯ В ПРОФЕСИИТЕ НА НАСТОЯЩЕТО И БЪДЕЩЕТО -** несъотносима към нашето училище.

**ПРИОРИТЕТНА ОБЛАСТ 8 УЧЕНЕ ПРЕЗ ЦЕЛИЯ ЖИВОТ**

Усилията ще бъдат насочени към създаване на привлекателни и гъвкави възможности за придобиване на основни умения, на нови компетентности, на квалификация и преквалификация във формалната образователна система и в неформалното обучение, както и създаване на условия за информално учене.

**Цели и групи мерки/дейности:**

*Цел 8.1. Разширяване на възможностите за учене през целия живот*

* Системно кариерно ориентиране и консултиране на учениците във всеки един етап на обучение за откриване на професионалните им интереси;
* Популяризиране на ученето сред всички слоеве на населението за участие във форми на учене през целия живот;
* Развитие и разширяване на системата за ограмотяване на възрастни с цел развитие на индивидуални умения за достъп до пазара на труда;
* Осигуряване на достъп до отворени образователни ресурси за учене през целия живот за всички.

*Цел 8.2. Осигуряване на условия за насърчаване на ученето през целия живот*

* Повишаване на осведомеността сред заинтересованите общности за възможностите, които предоставя ученето през целия живот;

**ПРИОРИТЕТНА ОБЛАСТ 9 ЕФИКАСНО УПРАВЛЕНИЕ И УЧАСТИЕ В МРЕЖИ**

Образованието все по-осезаемо придобива характеристики на хоризонтална политика. В управлението на системата на всички нива ще се утвърждават интегрираният подход и ефективното взаимодействие със заинтересованите институции и гражданите. Ще се насърчават стратегическите партньорства и мобилността с цел обучение и обмяна на добри практики.

**Цели и групи мерки/дейности:**

*Цел 9.1. Преход от стандартизиран подход в управлението на образователните институции към управление, основано на креативност и иновации*

* Утвърждаване на интегрирания подход и ефективното взаимодействие със заинтересованите институции и гражданите;
* Прилагане на екипен подход на взаимодействие между всички участници в образователния процес в институциите от системата на предучилищното и училищното образование; Утвърждаване на училищните съвети като ефективен участник в училищния живот и в организационното развитие на училището, разширяване на детското и младежко участие при вземането на решения;
* Подобряване на образователната среда чрез създаване и развиване на училищни и микроучилищни (класни) общности между учители, ученици, родители и други заинтересовани страни;
* Утвърждаване на лидерството като водещ подход в управлението на институциите от системата на предучилищното и училищното образование;
* Мотивация на училищните екипи и подкрепа на иновативните и творчески решения на всички участници в образователния процес.

*Цел 9.2. Сътрудничество между институциите и свързване в мрежи*

* Създаване и поддържане на ефективни партньорски мрежи между образователните институции;
* Ефективно взаимодействие с неправителствени организации и други представители на гражданското общество по въпросите на предучилищното и училищното образование;
* Провеждане на съвместни инициативи, партниране и споделяне на ресурси с библиотеки, музеи и други културни институции и научни организации;
* Поддържане на училищните библиотеки, обогатяване на библиотечния фонд в училище.

**VІ. ФИНАНСИРАНЕ**

- Чрез средства от бюджета на училището.

- Чрез външно финансиране от община Долна Митрополия и МОН.

- Чрез средства от Училищното настоятелство и благотворителни базари на учениците.

- Чрез кандидатстване по проекти.

- Чрез дарения.

**VII. ИДЕИ И ДЕЙНОСТИ ЗА РЕАЛИЗИРАНЕ НА СТРАТЕГИИТЕ И ПРИОРИТЕТИТЕ В ИЗПЪЛНЕНИЕ НА МИСИЯТА И ПОСТИГАНЕ НА ВИЗИЯТА (ПЛАН ЗА ДЕЙСТВИЕ) НА ОСНОВНО УЧИЛИЩЕ „ХРИСТО СМИРНЕНСКИ“**

**ПЛАН ЗА ДЕЙСТВИЕ С ФИНАНСИРАНЕ:**

|  |  |  |  |
| --- | --- | --- | --- |
| **№** | **Дейност** | **финансиране** | **срок** |
| 1. | Изработване и утвърждаване на цялостна концепция за провеждане на образователния процес – учебен план и програми, Етичен кодекс, методически обединения и комисии, план-прием, целодневно обучение. | Делегиран бюджет | до 15.09. на всяка година |
| 2. | Обновяване и оборудване на класните стаи. | Делегиран бюджет и външно финансиране | постоянен |
| 3. | Обновяване на компютрите и мониторите за компютърните кабинети. | Делегиран бюджет и външно финансиране | постоянен |
| 4. | Достъп до интернет и монтиране на мултимедия във всяка класна стая и кабинет. | Делегиран бюджет, външно финансиране и дарения | септември 2025 г. |
| 5. | Изграждане на специализиран кабинет за приобщаващо и подкрепящо образование. | Делегиран бюджет, външно финансиране и дарения | септември  2025 г. |
| 6. | Цялостен ремонт на сградата на училището. | Делегиран бюджет и финансиране от община Д. Митрополия | 2024 - 2025 г. |
| 7. | Ремонт на външна спортна площадка, изграждане на съоръжения за различни видове спорт. | Общинско финансиране, НП | 2024 – 2025 г. |
| 8. | Поддържане на актуален сайт на училището | Делегиран бюджет | постоянен |
| 9. | Довършителни ремонтни дейности. | Делегиран бюджет, дарения, общ. Д. Митрополия | постоянен |
| 10. | Участие в квалификационни форми на педагогическия екип. | Делегиран бюджет, синдикати, община | постоянен |
| 11. | Разработване, спечелване и реализиране на национални и европейски проекти. | Фондове на ЕС, община, дарения | постоянен |
| 12. | Продължаване на работата по програми „Училищен плод“, „Без свободен час“, „Училищно мляко“ | Министерство на земеделието и Министерство на образованието | постоянен |
| 13. | Доразвиване на традициите за съвместни тематични изяви с читалище „ Отец Паисий 1910“ и представители на общността в селото. | Смесено финансиране | постоянен |
| 14. | Провеждане на благотворителни Коледни и Великденски базари | Дарения | всяка учебна година |
| 15. | Провеждане на вътрешноучилищни спортни състезания | Делегиран бюджет, самофинансиране | през всяка учебна година |
| 16. | Провеждане на традиционен училищен спортен празник, участия в районни и общински спортни състезания. | Делегиран бюджет, 129 ПМС | постоянен |
| 17. | Участие в проекти | Дарения, МОН, НПО | постоянен |
| 18. | Частичен ремонт на покрива на училището и цялостен ремонт на покрива на сервизните помещения. | Община | Частично изпълнено |
| 19. | Изработване информационна табела на училището. | Дарения | изпълнено |

| **СТРАТЕГИИ, ЦЕННОСТИ И ПРИОРИТЕТИ** | **ИДЕИ И ДЕЙНОСТИ ЗА РЕАЛИЗИРАНЕТО ИМ** |
| --- | --- |
| - Високо развитие на: родноезиковата подготовка, чуждоезиковата подготовка, подготовката в областта на информационните технологии и подготовката по всички други предмети.  - Формиращо оценяване и самооценяване.  - Обучение в сътрудничество между основните партньори в училищната общност – ученици, учители и родители.  - Издигане на качеството на образование за постигане на ДОС.  - Практическа приложимост на изучаваното учебно съдържание и използване на методите за учене чрез действие. | 1. Формиране на екип от висококвалифицирани учители чрез:  - повишаване на квалификацията на дългогодишните педагогически кадри;  - провеждане на подбор на новоназначените учители, притежаващи висока квалификация и владеещи чужди езици, ако това се изисква по учебен план на съответния предмет, притежаващи опит за реализирането на проекти;  - приоритетно привличане на учители – бивши възпитаници на училището.  2. Провеждане на тематични ПС с цел повишаване на вътрешноучилищната квалификация.  3. Осъществяване на сътрудничество между учителите от училището с учители от други училища от общината, областта и страната и/или ВУЗ с цел обмен на добри педагогически практики.  4. Обезпечаване на процеса на обучение с достатъчно технически средства и други необходими пособия.  5. Използване на интерактивни методи на обучение.  6. Използване на информационните технологии в процеса на обучение по всички предмети.  7. Мотивиране на учениците за участие в учебния процес чрез качествено обучение.  8. Въвеждане на нови форми за проверка и оценка на знанията на учениците (тестове).  9. Организиране и провеждане на вътрешноучилищни състезания, олимпиади, изложби, викторини по различни предмети.  10. Привличане в училище на повече ученици чрез провеждане на целенасочена рекламна кампания.  11. Съвместна работа по образователни проекти.  12. Повишаване на нивото на трудовата дисциплина.  13. Усъвършенстване на съществуващите училищни учебни планове и при необходимост разработване на нови, отговарящи на търсенето от учениците и на ресурсите, с които разполага училищната общност. |
| - Поставяне на ученика в центъра на цялостната педагогическа дейност в училищната общност.  - Поставяне на ученика в отговорна активна позиция при овладяване на знанията и развиване на способностите за самостоятелно търсене и използване на информация от разнообразни източници.  - Подобряване на процеса на педагогическо взаимодействие между основните партньори в училищната общност – ученици, учители и родители. | 1. Развиване на ученическото самоуправление в училище.  2. Предприемане на мерки за намаляване на броя на отсъствията от учебни часове чрез своевременно информиране на родителите.  3. Осъществяване на съвместни инициативи от ученици, учители и родители.  4. Обогатяване и разнообразяване на извънкласните дейности и заниманията със спорт (ИУЧ, СД, ФВС).  5. Утвърждаване на традиции и символи на училището.  6. Включване на ученици и родители в разработване на проекти.  7. Прилагане на нови и разнообразни форми за работа с родители.  8. Превенция на агресията, тормоза и други негативни прояви в училищната общност.  9. Организиране на дейности за борба с противообществените прояви и противодействие срещу наркоманията и сектите. |
| - Ефективна управленска дейност. | Демократизиране на управлението на училищната общност чрез:  - Включване на учителите във вземането на някои управленски решения, чрез учaстието им в методически съвети и комисии.  - Организиране на по-добра вътрешноучилищна информационна система.  - Създаване на партньорски взаимоотношения със синдикалната организация в училище. |
| - Използване на различни форми за мотивиране на персонала. | 1. Увеличаване на индивидуалните трудови възнаграждения на работещите в рамките на утвърдените средства в делегирания бюджет /при възможност/.  2. Диференцирано ДТВ на всеки един учител според мотивацията и резултатите от работата му.  3. Формиране на система от морални стимули, изготвяне на Етичен кодекс.  4. Осигуряване и организиране на квалификацията на учителите.  5. Провеждане на тиймбилдинг и обучения на колектива, семинари, празненства и др. |
| - Добро взаимодействие със социалната среда и държавните и обществените организации, свързани с проблемите на образованието и възпитанието на младите хора. | - Изграждане на работещо и ефективно Училищно настоятелство чрез привличане в него на бивши ученици, родители и общественици. Активно взаимодействие с обществения съвет. |
| - Материална база и допълнително финансиране. | 1. Работа по привличане на спонсори.  2. Разработване на проекти за обогатяване на училищната МТБ.  3. Обновяване на сградния фонд.  4. Естетизация на училищния двор.  5. Основен ремонт на покрива.  6. Ремонт на сервизни помещения.  7. Актуализиране и обогатяване на фонда на библиотеката.  8. Ремонт на физкултурния салон .  9. Текущи ремонти в кабинети и класни стаи.  10. Обезпечаване на подходящо обзавеждане на кабинети и класни стаи.  11. Осигуряване на нови компютри и монитори.  12. Внедряване на съвременни интерактивни средства за обучение – проектори, мултимедийни дъски и приложения. |
| - Ефективна рекламна кампания. | 1. Поддържане и актуализирате на интернет сайт на училището и активност в социалните мрежи.  2. Осигуряване на достатъчно средства по реализиране на сайта.  3. Включване в рекламната дейност на учители, родители и ученици. |

Настоящата стратегия е актуализирана и приета от ПС с протокол № 10/12.09.2022 г.